EEN - Hrvatska

B2B razgovori, Meet4Business Agra 2018 u Gornjoj Radgoni, 28.8.2018.
2018-08-28 08:19 - 2018-08-30 08:19 (Europe/Zagreb) | Hrvatska
Razvojna Agencija Maribor organizira poslovne razgovore: „Meet4Business AGRA 2018“, 28. kolovoza 2018. u sklopu 56-og Međunarodnog poljoprivrednog sajma i Sajma hrane AGRA 2018 (25. kolovoz – 30. kolovoz 2018.), Gornja Radgona u Sloveniji.
Sajam AGRA, sa svojih više od 50 godina tradicije, je mjesto sastanka četiri europske zemlje te je najveći i najvažniji sajam svoje vrste u središnjoj Europi. Na sajmu sudjeluje više od 1800 izlagača iz više od 30 zemalja.
B2B događanje je namijenjeno tvrtkama koje su uključene u sljedeće sektore: hrana, ambalaža za poljoprivredne proizvode, ambalažne tehnike, logistika i šumarstvo.

B2B događanje cilja na pokretanje poslovne i tehnološke suradnje nudeći unaprijed dogovorene 25 – minutne sastanke. Osnova za sastanke je online katalog koji sadrži profil sposobnosti i vještine svakog sudionika.
Događanje će biti organizirano u obliku već dogovorenih sastanaka jedan na jedan u kombinaciji s posjetom sajmu.
Rokovi:20. kolovoz 2018. Online prijave (unesite svoj profil tvrtke)22. kolovoz 2018. Odaberite profile koji vas zanimaju i dogovorite B2B sastanak28. kolovoz 2018. Meet4Business B2B razgovori Agra 2018
Registrirajte se putem ovog linka: http://meet4businessagra2018.talkb2b.net/
Događanje se odnosi na sljedeće sektore: poljoprivredni strojevi i tehnologija, uzgoj životinja i ratarstvo, vrtlarstvo, pesticidi, precizna poljoprivreda, šumarska tehnologija, proizvodi od drveta, ambalaža i rukovanje hranom, tehnologija i obrada hrane, sigurni načini proizvodnje
Kontakt u HGK:
Mijo Kovačević 01/4561763mkovacevic@hgk.hr

Gamesmatch 2018, B2B razgovori za industriju video igara u Kölnu, 21.8. - 23.8.2018.
2018-08-21 00:00 - 2018-08-23 00:00
Od 21. do 24. kolovoza 2018. godine, Gamescom sajam će se održati u Kölnu – svjetski najveća trgovinska izložba i vrhunac u području video igara.
Europska poduzetnička mreža će stručnjacima po peti put ponuditi jedinstven i učinkovit način da ubrzaju svoje poslovne sastanke na sajmu.
Tvrtke koje se bave proizvodnjom video igara će predstaviti svoje najnovije proizvode, ali će isto tako tražiti partnere za suradnju na budućim projektima.

Registrirati se možete putem interneta te na taj način predstaviti sebe, svoju tvrtku, svoju tehnologiju i odabrati partnere prije samog događanja.
Svaki sudionik dobit će svoj personalizirani program s B2B razgovorima nakon završenog procesa registracije.
Online registracija: https://gamesmatchgamescom2018.b2match.io
Sastanci će se održati u:
Utorak, 21. kolovoz, poslijepodne (15:00-18:00)
Srijeda, 22. kolovoz, ujutro/poslijepodne (10:00-14:00/14:00-16:00)
Četvrtak, 23. kolovoz, ujutro/poslijepodne (10:00-14:00/14:00-18:00)
Događanje je besplatno. Vi samo trebate valjanu ulaznicu za poslovni dio sajma.
Rezervacije B2B sastanaka bit će moguće do 15. kolovoza 2018.
Usluge poslovne podrške (inkubatori i poslovni parkovi, Europska poduzetnička mreža, ulagajuće i slične agencije) su dobrodošle predstaviti svoje usluge u katalogu. Međutim, oni ne mogu aktivno dogovarati sastanke, ali ih mogu prihvatiti od strane drugih sudionika.
Mjesto događanja: Booth of Mediennetzwerk NRW
Događanje je usmjereno na sljedeća područja: Umjetna inteligencija (AI), Računalne igre, Specijalizirani sofware programi za simulaciju realnih okolnosti (urbanističko planiranje, zrakoplovstvo, medicina…), Vizualizacija, Virtualna stvarnost, Informacije i mediji, zajednica/društvo

Kontakt u HGK:
Mijo Kovačević 01/4561763mkovacevic@hgk.hr

TORINO FASHION MATCH 2018
2018-06-28 15:57
B2B na Torino Fashion Match 2018
28.6-1.7.2018.
Registracija za poslovne razgovore: https://torino-fashionmatch-2018.b2match.io/
Rok za prijavu: 21.lipnja 2018.
Ovaj događaj namijenjen je: za mala i srednja poduzeća, modnim dizajnerima, start upovima, društvima za e-trgovinu, kupcima, trgovcima, međunarodnim stručnjacima
Glavni fokus:• Tekstilna i modna odjeća / pribor• Muška i ženska odjeća• Sportska odjeća / odjeća za plažu / donje rublje• Tekstilne tehnologije• Tkanine• usluge u modi i tekstilu
Tijekom TFW # 3 sudionici mogu prisustvovati showovima modnih pista, B2B sastancima, a pozvani su i na posebne radionice vezane uz modnu industriju, u organizaciji Unioncamere Piemonte:
-Pametni materijali i tehnologije povezane nosivosti: Fashion Tech• Kružna ekonomija i održivost u modnoj industriji• Digitalna revolucija i neki pravni aspekti u modnoj industriji 4,0: e-commerce i aspekti inovacije•Europska komisija: mogućnosti financiranja i natječaji iz fondova EU

Kontakt u HGK-EEN:
Vesna Torbarina (vtorbarina@hgk.hr)
tel: 01/4561 671

Poslovni susreti tvrtki na ENERGA B2B 2018, Sarajevo 19.6.2018.
2018-06-19 14:58
POSLOVNI SUSRETI NA ENERGA B2B 2018
19. lipnja 2018.
u okviru 8.međunarodnog sajma energije, rudarstva, zaštite okoliša i
prateće industrije ENERGA 2018
Sarajevska regionalna razvojna agencija SERDA i Europska poduzetnička mreža u Bosni i Hercegovini (EEN) uz podršku Privredne komore FBiH, Fondacije za razvoj odnosa BiH i Turske – BIGMEV, te brojnih međunarodnih organizacija i agencija za podršku poslovanju iz Europske unije i regije organizira poslovne susrete tvrtki u okviru 8.međunarodnog sajma energije, rudarstva, zaštite okoliša i prateće industrije ENERGA 2018 (19. – 21.06.2018.). Za više informacija o sajmu posjetite http://energa.ba/
Poslovni susreti ENERGA B2B 2018 će se održati 19. lipnja 2018.god. u Centru Skenderija, Sarajevo
Besplatno se registrirajte za sudjelovanje na poslovnim susretima i rezerviirajte svoje sastanke na stranici: http://www.energa2018.talkb2b….
Cilj ovih poslovnih susreta je pronalazak internacionalnih poslovnih partnera na sajmu.
Tematska područja poslovnih susreta:

Energija
Elektrika i elektronika
Rudarstvo
Zaštita okoliša
Metali i proizvodi od metala
Strojevi i uređaji
Građevinarstvo i građevinski materijali
Inžinjering, dizajn i konsalting

Prošlih godina se sajam i konferencija ENERGA zajedno sa sadržajima i strkukturom sudionika potvrdio kao uspješan i atraktivan poslovni događaj, te svrstao među najznačajnije manifestacije u području energetike u regiji. Sajam ENERGA je mjesto susreta uglednih domaćih i stranih kompanija na kojem se prezentiraju trendovi, te raznovrsna istraživačka i proizvodna ostvarenja u proizvodnji i distribuciji električne energije, fosilnih goriva, obnovljivih izvora energije, energetske učinkovitosti, prateće industrije (metali, strojevi, građevina i inžinjering), kao i različiti oblici poslovne suradnje, domaćih i stranih kompanija.
Sarajevo će tijekom Međunarodnog sajma i konferencije ENERGA 2018 biti regionalni energetski centar na kojem će se okupiti više od 100 izlagača iz 15 zemalja kako regije tako i svijeta, a koji će predstaviti proizvode, projekte, ideje i usluge svojih tvrtki.
ENERGA se održava pod sloganom MISLITI NA BUDUĆNOST / THINKING THE FUTURE.
Zašto sudjelovati?
Sudjelovanje na poslovnim susretima je besplatno i uključuje:

Raspored sastanaka za svaku pojedinačnu firmu (prethodno ugovoreni 20-minutni bilateralni sastanci)
Informativni paket dostavljen na dan poslovnih susreta
Poslovna podrška osoblja Europske poduzetničke mreže u BiH (EEN) prije, tijekom i nakon poslovnih susreta

Službeni jezik događaja: engleski
Za dodatne informacije i pomoć prilikom registracije kontaktirajte Sarajevsku regionalnu razvojnu agenciju SERDA, odjel Europske poduzetničke mreže u BiH, kontakt osoba: Aida Džamalija Duran, tel: +387 33 652 935, e-mail: aida@serda.ba

Future Match at CEBIT 2018
2018-06-11 15:17 - 2018-06-15 15:17
Agencija HAMAG-BICRO organizira odlazak na ‘B2B’ razgovore u sklopu CEBIT sajma u Hannoveru koji se održava od 11. – 15. lipnja 2018. godine.
CEBIT sajam je poslovni festival za inovacije i digitalizaciju koji kroz svoja tri sastavna dijela – izložbe, konferencija i festival, pokriva digitalizaciju poslovanja, upravljanja i društva iz svakog kuta.
Paralelno sa sajmom, u organizaciji Europske poduzetničke mreže, odvijaju se i poslovni razgovori tvrtki, Future Match at CEBIT 2018.
Zašto sudjelovati na ‘B2B’ razgovorima?

Saznajte najnovije informacije o ICT trendovima i inovacijama
Promovirajte svoje proizvode, tehnologiju i znanje
Pronađite rješenja za vaše IT probleme
Pronađite nove komercijalne i tehnološke partnere
Pronađite nove klijente i stvorite nove suradnje sa poslovnim partnerima
Raspravljajte o novim projektnim idejama

HAMAG-BICRO će kroz švicarsko-hrvatsku suradnju na programu Eurostars sufinancirati troškove putovanja (avion) i troškove plaćanja kotizacije za jednog predstavnika iz svake tvrtke, a konačan broj tvrtki će biti naknadno utvrđen ovisno o broju prijavljenih tvrtki. Troškove smještaja će snositi same tvrtke. Hrvatska delegacija bi na put krenula 12. lipnja dok je predviđeni povratak za Zagreb 14. lipnja. Ukoliko tvrtka želi krenuti ranije ili tamo ostati duže od predviđenog molimo Vas da to napišete u prijavi.
Cilj sastanaka s tvrtkama ne bi bio samo komercijalna suradnja, već bi tvrtke trebale imati istraživačko-razvojni projekt koji bi htjele razvijati s međunarodnim partnerom te prijaviti taj projekt u Eurostars program.
Eurostars je program za istraživanje i razvoj putem kojega tvrtke mogu dobiti do 1,5 milijun kuna uz 70%-tno sufinanciranje. Osnovni kriterij je sudjelovanje minimalno dvije zemlje članice Eurostarsa.
Prihvatljivost prijave za ovaj organizirani odlazak na sajam ovisit će o kvaliteti ispunjene prijave same tvrtke.
Prije samog odlaska na sajam i poslovne razgovore, za sudionike će biti organizirana radionica o prijavi projekta na program Eurostars kako bi oni mogli biti što spremniji za sudjelovanje na razgovorima.
Vaše prijave možete ispuniti preko google obrasca, a za sva dodatna pitanja stojimo na raspolaganju na eurostars@hamagbicro.hr

3. EUSAIR FORUM, Catania, Italija, 24-25.svibnja 2018.
2018-05-24 16:01
CATANIA, Italija, 24. – 25. svibnja 2018
3. EUSAIR Forum
Na forumu će se održati poslovni razgovori – B2B u organizaciji Europske poduzetničke mreže
U Italiji će se održati 3. Forum Strategije EU za Jadransko i Jonsko područje (EUSAIR) pod sloganom »Naša regija, naša budućnost«.
Forum će organizirati Republika Italija u suradnji s Europskom komisijom i uz potporu EUSAIR Facility Point-a i ima za cilj povećati vidljivost EUSAIR-a i razmišljanju o napretku koji je postignut od 2. Foruma održanog u Ioannini (Grčka) u svibnju 2017. godine. Sudionici će imati priliku razgovarati o mehanizmima financiranja za sva četiri tematska stupa EUSAIR-a i podijeliti konkretne ideje o budućim izgledima Strategije.
Svake godine Forum privlači brojne dionike, kao što su Europska komisija i druge institucije EU, nacionalna ministarstva, regionalna i lokalna tijela, poslovni sektor, akademsku zajednicu i civilno društvo, koji dijele mišljenja, razmjenjuju iskustva i razgovaraju o načinima suradnje. Dodatni tematski susreti i kulturni i društveni događaji upotpunit će program Foruma.
Nakon uspješnih B2B susreta tijekom prošlih izdanja EUSAIR foruma (u Dubrovniku i Ioaninni), Europska poduzetnička mreža će i ove godine organizirati bilateralne susrete između organizacija i malih i srednjih poduzeća koja se nalaze u jadranskoj i jonskoj regiji. Razgovori će se održati ujutro prvoga dana (24. svibnja 2018, 09: 00-13: 30)
Partneri Europske poduzetničke mreže na Siciliji (Sicindustria i Consorzio Arca) organiziraju ovaj poludnevni B2B događaj, u suradnji s uredima EEN-a u drugim EUSAIR zemljama (Albanija, Bosna i Hercegovina, Hrvatska, Grčka, Crna Gora, Srbija, Slovenija ). Štoviše, u okviru EU China Tourism Year 2018 (ECTY) i u suradnji s uredima Kine EEN, Mreža će pozvati kineske turističke tvrtke i dionike da sudjeluju na B2B susretu kako bi olakšale suradnju s kolegama iz EU.
Registracija događaja i prijava za B2B razgovore je otvorena na sljedećoj poveznici: https://b2b-eusair-forum-2018….
Detaljnije informacije o programu i Forumu nađite na linku: http://www.adriatic-ionian.eu/…
Glavne teme B2B događaja:
Održivi turizam

Raznovrsni turizam
turizam hrane
medicinski i wellness turizam
Turistička ponuda (proizvodi i usluge)
Odgovorno upravljanje turizmom (inovacija i kvaliteta)
Turizam s multisektorskim pristupom: ICT, mobilnost, energetska učinkovitost
Pomorski, obalni i kružni turizam
dostupan turizam
Industrija MICE

Povezanost

Pomorski prijevoz i logistika
Intermodalne veze sa zaleđem
Energetske mreže

Kvaliteta

Morski okoliš
Transnacionalna zemaljska staništa i biološka raznolikost
Onečišćenje mora  Plave tehnologije

Plavi rast

Ribarstvo i akvakultura
Plave tehnologije
Pomorsko i morsko upravljanje i usluge
Plava energija
Pomorski mineralni resursi

Za više informacija možete direktno kontaktirati kolege u EEN Italija:
Giada Platania; g.platania@sicindustria.eu+39 091581100, +39 334 6073882
Anna Sangiorgi; asangiorgi@consorzioarca.it +39 091 6615645 – 11 + 39 091 3357558958

Kontakt u Hrvatskoj:
Vesna Torbarina, vtorbarina@hgk.hr , 01 4561 671

Konferencija: Uloga poduzetništva u jugoistočnoj Europi - izazovi i prilike
2018-05-22 12:14
Konferencija:
ULOGA PODUZETNIŠTVA U JI EUROPI -izazovi i prilike-
Zagreb, hotel Westin, dvorana Panorama
utorak, 22. svibnja 2018.
Hrvatska gospodarska komora, Europska poduzetnička mreža, zaklada Konrad-Adenauer-Stiftung i Međunarodna mreža poslovnih žena zajedno organiziraju konferenciju s ciljem osvještavanja uloge poduzetništva u cjelokupnom gospodarstvu jugoistočne Europe.

Konferenciju će otvoriti državna tajnica u Ministarstvu gospodarstva, poduzetništva i obrta – Nataša Mikuš Žigman, a o natječajima i sredstvima za žensko poduzetništvo govorit će Ana Mandac, pomoćnica ministrice.

Na konferenciji će govoriti uspješne poslovne žene i muškarci te predsjednice regionalnih udruženja žena poduzetnica. U temu panela će nas uvesti predavanja predstavnika poduzeća Tokić d.o.o. , Anita Letica – generalna direktorica društva Philip Morris te Jadranka Primorac- članica Uprave Specijalne bolnice Sv. Katarina. Svoje poduzetničke početke će s nama podijeliti uspješna poduzetnica, Vlasta Pojatina iz tvrtke Olival d.o.o. kao i druge panelistice i panelisti koji su već dugo u poduzetničkim i poslovnim vodama.
Prije same konferencije bit će predstavljanje knjige Mirjane Petković i Ivane Radić – Bez problema do rješenja– knjiga o hrabrosti i fokusiranosti na uspjeh, inspiriranu stvarnim ljudima i situacijama iz poslovnog i privatnog života.
Ova konferencija je regionalnog karaktera s gostima iz Njemačke, Bosne i Hercegovine, Srbije i Crne Gore te se očekuje značajan broj sudionika, uglavnom uspješnih poslovnih muškaraca i žena spremnih na razmjenu iskustava. Osim visokog menadžmenta i vlasnika poduzeća, među publikom se očekuju i oni koji su tek krenuli u posao te su otvoreni za nove suradnje. Hrvatskom gospodarskom komorom
4 predavača, 19 panelista i 3 teme s međunarodnim sudionicima bit će prava prilika za diskusiju i razmjenu iskustava te međusobne razgovore u okviru B2B sesije.
Program možete vidjeti OVDJE
Konferencija je besplatna za sve sudionike uz prethodnu prijavu i potvrdu dolaska. Prijaviti se možete ovdje: PRIJAVA

Poslovni razgovori na AgroB2B @ NSFair, Novi Sad, Srbija
2018-05-16 11:37
Novosadski sajam i Enterprise Europe Network Srbija – Trgovinska i industrijska komora Srbije i poslovni inkubator Novi Sad organiziraju Međunarodne poslovne razgovore AgroB2B @ NSFair koji će se održati na Međunarodnom sajmu poljoprivrede u Novom Sadu 16. svibnja 2018. godine.
Ključne prednosti sudjelovanja za tvrtke:
• atmosfera pogodna za međunarodni razvoj poslovanja;
• personalizirana pomoć pri planiranju zahtjeva za sastanak;
• Pristup regiji i industriji.

Glavni fokus ovog događaja su proizvođači i trgovci hranom, no i drugi povezani sektori se mogu prijaviti:
• Poljoprivredni strojevi i oprema
• Kemijski proizvodi za poljoprivredu
• Ambalaža
• Obnovljiva energija
• Obrada i oprema za staklenike
• Primijenjena znanost i istraživanje
Sudjelovanje za tvrtke članice Enterprise Europe Network partnera je besplatno.
Za više informacija o događaju i prijavu za poslovne razgovore posjetite službenu web stranicu događaja: http://agrob2b2018.talkb2b.net/

Kontakt osoba u HGK – Europska poduzetnička mreža
Vesna Torbarinavtorbarina@hgk.hr01/4561 671

Konferencija "Do boljih poslovnih rezultata uz sredstva EU fondova"
2018-05-08 15:10
Hrvatska gospodarska komora – Europska poduzetnička mreža Hrvatske i Hrvatska banka za obnovu i razvitak organiziraju konferenciju na temu „Do boljih poslovnih rezultata uz sredstva EU fondova“.
Cilj konferencije je pružiti informacije o EU financijskim instrumentima, njihovoj ulozi u aktualnoj financijskoj perspektivi te trenutnim i budućim aktivnostima u ovom području. Na konferenciji će se ujedno potaknuti rasprava o aktualnim i EU natječajima u najavi u području malog i srednjeg poduzetništva te poljoprivrede i ruralnog razvoja, aktivnostima u budućem razdoblju, ulozi HBOR-a u sufinanciranju EU proje kata te čuti iskustva poduzetnika čiji su se projekti sufinancirali EU sredstvima.
Vrijeme održavanja konferencije je utorak 8. svibnja 2018. s početkom u 9:30 sati, na lokaciji Kongresni centru Forum Zagreb, Radnička cesta 50.
Sudjelovanje na konferenciji je besplatno i bit će omogućeno sudionicima koji dostave svoje prijave najkasnije do srijede 3. svibnja 2018.
Program konferencije i detalje o prijavi možete pronaći ovdje

FUTURE OF BUILDING 2018 - B2B razgovori, BEČ, 08.- 09.05.2018.
2018-05-08 10:08
Austrijska gospodarska komora i EEN Austrije po peti put organiziraju međunarodnu konferenciju, izložbu, B2B razgovore i stručan obilazak građevinskih projekata
FUTURE OF BUILDING 2018 – Beč, Austrija 08. – 09.05.2018.
HGK Komora Zagreb i EEN Hrvatska Vas pozivaju na konferenciju i B2B razgovore koji su namijenjeni tvrtkama koje žele: više saznanja o inovativnim solucijama i razvoju u austrijskom i međunarodnom graditeljstvu, održivoj gradnji, visoko kvalitetnim objektima, najnovijim tehnologijama; razmijeniti nove projektne ideje, te pronaći poslovnog partnera za nove poslovne prilike.
Glavna tematska područja i sektori su:

materijali, komponente i sistemi u graditeljstvu
građevinske metode i oprema
održavanje, oprema i metode monitoringa u graditeljstvu
graditeljstvo (dizajn, simulacija)
upravljanje građevinskim procesima
građevinske tvrtke
proizvodnja građevinskih materijala, komponenata i sistema
distribucija građevinskih proizvoda i sistema
inženjerske i konzultantske usluge u svezi graditeljstva

Prijava i registracija?
Detalje o događanju, programu i informacije o prijavi sudjelovanja te registacija je obavezna putem OVE POVEZNICE
Rok za registraciju je 30.04.2018.
Za hrvatske tvrtke sudjelovanje na svim događanjima (konferencija, inovativne radionice, poslovni razgovori, posjet projektima, večernje događanje) ne naplaćuje se naknada,

Gdje?
Konferencija, B2B razgovori, radionice i izložba se održava u Austrijskoj gospodarskoj komori (Wiedner Hauptstrasse 63)
Večernje događanje s prezentacijom i ceremonijom dodjele nagrada “Austrian Green Planet Building” će se održati u Diplomatskoj akademiji ( Favoritenstrasse 15a, Beč).

Kontakt u Austriji:
-informacije za registraciju na B2B razgovore: g. Herwig Wutscher, tel. 0043 5 90 900 – 3662, herwig.wutscher@wko.at
-informacije o konferenciji: tel. t +43 (0) 5 90 900 3775, aussenwirtschaft.construction@wko.at

Kontakt u HGK

HGK-EEN: Vesna Torbarina, tel: 01/4561 671; e-mail: vtorbarina@hgk.hr

HGK- Komora Zagreb: Silvija Czeisberger; tel:01/4606 807 e-mail: sczeisberger@hgk.hr

Seminar Njemačka kao poslovna destinacija
2018-05-04 12:51
Želite li saznati više o pravnim aspektima izgradnje poduzetničke aktivnosti u Njemačkoj?
Imate li poteškoća pri izaslanju radnika u Njemačku?Na koji se način regulira prekogranično pružanje usluga?Jeste li obveznik plaćanja SOKA-Bau fondu?Želite li proširiti svoje poslovanje i otvoriti tvrtku ili podružnicu u Njemačkoj?
S obzirom na veliki interes hrvatskih tvrtki za poslovanje u Njemačkoj i prekogranično pružanje usluga, Hrvatska gospodarska komora kroz projekt EEN Hrvatska organizira edukaciju za članice na kojoj će se govoriti o poslovanju na jednom od najznačajnijih tržišta za hrvatske tvrtke.
U okviru ovog seminara dobit ćete odgovore na pitanja upravo o poslovanju u Njemačkoj, uključujući i informacije o obvezama i pravima hrvatskih izaslanih radnika, obveznim osiguranjima pri izaslanju, EU potvrdi te efikasnom osnivanju tvrtke u Njemačkoj.
Seminar obrađuje pitanja i primjere iz prakse te predviđa raspravu o navedenim temama.
Predavači:• Mario Šušak (KWVD)• Alois Kovač (Anwaltskanzlei Kovac)• Tasan Čalić (Allianz Versicherung)• Katharina Müller (SOKA-Bau)• Niels Mohr (SOKA-Bau)
Radni jezik: hrvatski i njemački, uz simultano prevođenje
Kotizacija:• 200,00 kuna*
Prijava:• putem online obrasca• nakon što se prijavite, poslat ćemo vam predračun• rok za prijavu sudionika: ponedjeljak, 30. travnja • rok za plaćanje kotizacije: četvrtak, 3. svibnja
Broj sudionika je ograničen, a trošak kotizacije plaća se po sudioniku! U slučaju nemogućnosti dolaska, moguće je sudjelovanje druge osobe iz tvrtke.
Radujemo se vašem dolasku!

Mala škola poduzetništva za žene
2018-05-03 10:19
Hrvatska gospodarska komora – Europska poduzetnička mreža Hrvatske i i Međunarodna mreža poslovnih žena organiziraju Ciklus radionica na temu
MALA ŠKOLA PODUZETNIŠTVA ZA ŽENE
U Zagrebu, 3.-24. svibnja 2018.
Cilj ovih radionica je pružiti sadašnjim i budućim poduzetnicama nova znanja i vještine u kreiranju vlastitog poduzeća. Žene koje će tek krenuti u poduzetništvo, dobit će pregled informacija i praktičnih savjeta koje su im potrebne za tako veliki korak. Žene koje su već vlasnice tvrtki i potrebna su im neka nova znanja i vještine dobit će savjete kako da budu još bolje u svom poslu.

Predavačice na radionicama su u poduzetništvu već duži niz godina pa iz svog iskustva mogu dati odgovore isplati li se upuštati u poduzetništvo i zašto, a također su i članice Međunarodne mreže poslovnih žena te aktivno rade na osnaživanju i promicanju ženskog poduzetništva.

Mala škola poduzetništva za žene obuhvaća ciklus od 4 dana predavanja i praktičnog rada prema sljedećem rasporedu:
3. svibnja 2018., Komora Zagreb, Draškovićeva 45, I kat
10. svibnja 2018. HGK, Rooseveltov trg 2, II kat
17. svibnja 2018. HGK, Rooseveltov trg 2, II kat
24. svibnja 2018. HGK, Rooseveltov trg 2, II kat
Detaljan program radionica možete pronaći OVDJE.
Sudjelovanje na radionicama je besplatno, a bit će omogućeno onima koje se prijave za cijeli ciklus i dostave svoje prijave online putem OBRASCA, a najkasnije do 20.4.2018. godine. Zbog ograničenog broja mjesta molimo sve zainteresirane da što ranije pošalju svoju prijavu, a registracija sudionica obavljat će se sukladno redoslijedu zaprimanja prijavnica. – PRIJAVE SU ZATVORENE, a zbog izuzetno velikog interesa, edukaciju ćemo ponoviti na jesen!
Žene koje odslušaju sva četiri predavanja i odrade sve vježbe, nakon cijelog ciklusa dobit će diplome. Potvrda sudjelovanja stići će na adresu elektroničke pošte prijavljenih.

Udine Far East Film Festival
2018-04-27 14:27
U okviru obilježavanja 20. obljetnice održavanja filmskog festivala „Udine Film Festival“, Centro Espressioni Cinematografiche te Fondo Audiovisivo del Friuli Venezia Giulia organiziraju događanje pod nazivom „Product placement: opportunity to increase brand awareness in EU and Asia within the frame of the Udine Far East Film Festival“. Događaj je posvećen azijskoj kinematografiji i najveće je događanje takve vrste u Europi i predstavlja mogućnost spajanja azijskih i europskih sudionika iz relevantnih područja.
U okviru događanja održat će se i B2B poslovni susreti namijenjeni svim tvrtkama koje se bave filmskom produkcijom, svim malim i srednjim poduzećima zainteresiranim za plasiranje svojih brendiranih proizvoda u Europi i Aziji.
Prihvatljivi sudionici su iz područja komunikacija, IT usluga, sporta i zabave, tekstila i ostalih.
Registracija je otvorena do 16. travnja, a registrirati se možete putem poveznice.
Mjesto održavanja: Trgovačka komora Udine, Via Elio Morpurgo, 4, 33100 Udine UD, Italija
Vrijeme održavanja: 27. travnja 2018.
Više informacija o događanju možete pronaći na web stranici događanja.
Kontakt osoba u HGK:
Kontakt osoba u HGK-EEN
Andrea Petić
email: apetric@hgk.hr

tel: 01/4561 784

Poslovni sastanci u okviru sajma HANNOVER MESSE
2018-04-23 12:33 - 2019-04-23 12:33
Od 23. do 27. travnja 2018. godine u okviru jednog od najznačajnijih međunarodnih industrijskih sajmova HANNOVER MESSE održavaju se međunarodni poslovni susreti između tvrtki posjetitelja i izlagača. U okviru ovog sajma je u zadnjih 13 godina organizirano više od 20.000 poslovnih sastanaka između više od 3000 tvrtki.
Sajam HANNOVER MESSE je usmjeren na široki raspon djelatnosti: istraživanje i razvoj, industrijska automatizacija i IT, industrijska opskrba, inženjerstvo i srodne usluge te energetika i tehnologije zaštite okoliša. Sudjelovanje na poslovnim sastancima pružaju mogućnost susreta s novim potencijalnim poslovnim partnerima te pristup novim proizvodima i tehnologijama.
Više informacija o događanju dostupno je na poveznici: http://www.een-matchmaking.com/hannovermesse2018
Napominjemo da se nakon 1. ožujka naplaćuje kotizacija za sudjelovanje na poslovnim sastancima – 119 EUR po tvrtki te 75 EUR za dodatnog predstavnika tvrtke.

BALTIC FASHION&TEXTILE RIGA 2018
2018-04-13 12:15
Baltic Fashion & Textile Riga 2018 najveći je događaj baltičkih zemalja koji okuplja modne i tekstilne stručnjake koji traže potencijalne partnere u Latviji i drugim zemljama kako bi osigurali održivi razvoj poslovanja i rast. U sklopu događanja održat će se poslovni susreti, a HGK – Europska poduzetnička mreža jedan je od suorganizatora.
Kada? 13. travnja 2018. 11-16h Gdje? International Exhibition Company BT 1 (Ķīpsalas 8, Riga)
Zašto sudjelovati? B2B omogućuje izlagačima pronalaženje novih prodajnih tržišta za svoje proizvode jer im također pomaže u planiranju modernizacije poslovanja, pristupu novih i inovativnih tehnologija i prijenosa iskustava iz drugih zemalja. Sudjelovanje se ne naplaćuje.
registrirajte se putem poveznice https://balticfashiontextile20…
i odaberite svoje sugovornike/poslovne partnere za razgovore!
Tvrtka mora izraditi svoj online profil, opisujući svoju djelatnost, oblik suradnje koji traži ili nudi te potencijalnog poslovnog partnera. Što detaljnije izradite svoj profil, imate više mogućnosti da će ostale prijavljene tvrtke tražiti sastanak s Vama. Registracijski obrazac objavljuje se u on-line katalogu tako da sudionici mogu odabrati potencijalnog partnera za pregovaranje, te 2-3 dana prije početka događanja svaka tvrtka dobiva svoj individualni raspored poslovnih razgovora
Koja je prednost poslovnih razgovora?
 Konkretne poslovne ponude Pronalazak međunarodnog partnera za nove projekte  Personalizirani raspored poslovnih sastanaka  Kontakti s odabranim poslovnim partnerima na osnovi objavljenih profila i traženih sastanaka
Kontakt osoba u HGK: Vesna Torbarina Tel: 01/ 456 1671 Europska poduzetnička mreža Hrvatske E-mail: vtorbarina@hgk.hr

Međunarodni B2B sastanci Mostar 2018
2018-04-10 20:50
Međunarodni B2B sastanci Mostar 2018, 10. travnja 2018.
organizirani su u okviru Međunarodnog gospodarskog sajma u Mostaru. Mostarski sajam je, po broju izlagača i posjetitelja, zasigurno najuspješnija sajamska izložba u Bosni i Hercegovini.
B2B sastanci su jedinstvena za prilika pronaći dobavljače, kupce, partnere ili samo jednostavno poslovne kontakte koji će otvoriti nove poslovne horizonte u smislu prekogranične suradnje s Bosnom i Hercegovinom i regijom Zapadnog Balkana. Organizator događanja je Zaklada za inovacijski i tehnološki razvitak iz BiH.
Hrvatska gospodarska komora – Europska poduzetnička mreža je suorganizator B2B sastanaka gdje će sudionici imati priliku čuti i o EU programu Obzor 2020 (Instrument za SME) te o uslugama internacionalizacije poslovanja koje nudi Europska poduzetnička mreža (EEN).
Fokus je na sektorima:

Inženjering, projektiranje i konzalting
Građevinarstvo
Energetska industrija
Vozila i sredstva za transport
Industrijski i građevinski alati i strojevi
Vinarstvo, poljoprivreda i hrana
Turizam, sport i rekreacija
Bankarske usluge, investicije i tržište nekretnina
Stručna literatura i časopisi
Potrošačka roba
Trgovina na malo

Mjesto održavanja: Prvi kat – Paviljon 1 sajma u Mostaru
Vrijeme održavanja: 10. travnja 2018. s početkom u 15,00h
Sudjelovanje je besplatno.
Registracija je otvorena do 5. travnja, a registrirati se možete, kao i vidjeti ostale sudionike putem poveznice PRIJAVA
kontakt osoba u HGK-EEN
Vesna Torbarinaemail: vtorbarina@hgk.hrtel: 01/4561 671

Meet4Business MEGRA 2018
2018-04-04 10:43
Razvojna agencija Maribor organizira međunarodni susret “Meet4Business MEGRA 2018” na Pomurskom sajmu u Gornjoj Radgoni u Sloveniji u okviru Međunarodnog sajma za graditeljstvo, energetiku, komunalne usluge i trgovinu Megra 2018.
Međunarodni poslovni razgovori na sajmu Megra ponudit će poslovne, profesionalne i tehničke odgovore na izazove infrastrukturnih projekata, kao što su izgradnja željezničke veze, autocesta i elektronska cestarina.. Spojit će pružatelje najnovijih građevinskih strojeva, materijala, alata i usluga. Doprinijet će se učinkovitijoj realizaciji komunalnih i zelenih infrastrukturnih projekata.
Sajam graditeljstva, energetskih, komunalnih usluga i obrtništva postao je središnji državni i najvažniji sajam takve vrste u regiji. Uz pridruženi sajam održivih tehnologija u 2016. godini na površini od 10.000 m2 sudjelovalo je 150 izlagača iz 5 zemalja te 10.000 ciljanih posjetitelja.
Poslovni razgovori imaju za cilj pokretanje poslovnih i tehnoloških suradnji nudeći unaprijed dogovorene 20-minutne sastanke. Temelj za sastanke je on-line katalog koji sadrži sve profile prijavljenih sudionika.

Kada? 4. travnja 2018.
Gdje? Pomurski sejem Cesta na stadion 2 9250 Gornja Radgona Slovenia
Tematski fokus? izgradnja, energetika, komunalne usluge, trgovina
Gdje se registrirati za B2B? online prijave do 26. ožujka na: http://meet4businessmegra2018…. Na ovom linku možete vidjeti koje su se tvrtke prijavile za razgovore i odabrati one s kojima želite razgovarati
Vrijeme održavanja? 10.00 – 16.00 Bilateralni poslovni susreti
Sudjelovanje se ne naplaćuje, no prijava, a nedolazak se naplaćuje 50€

Kontakt osoba u HGK – Europska poduzetnička mreža
Vesna Torbarinavtorbarina@hgk.hr01/4561 671

Digital Boost konferencija – tajne digitalnog marketinga
2018-03-23 13:40 - 2018-03-24 13:40
Pozivamo vas na Digital Boost konferenciju koja će se održati 23. i 24. ožujka 2018. godine u Tehnološkom parku Zagreb gdje će predavači iz Hrvatske i Slovenije podijeliti svoja znanja i iskustva iz područja digitalnog marketinga i digitalnog poslovanja.
Brzina prilagodbe na nove tehnologije i njihova primjena u poslovnim procesima, tvrtkama danas donosi konkurentnu prednost koja je ključna za poslovni uspjeh. Prema istraživanjima konzultantske kuće A.T. Kearney do 2020. godine više od 50% prihoda će dolaziti iz digitalnih kanala i/ili će biti potaknuto digitalnim proizvodima, uslugama i poslovanjem. Definiranje marketinške strategije jedan je od najvećih izazova s kojim se trenutačno suočavaju mnoge industrije.
Na besplatnoj konferenciji bit će prikazano kako digitalizacija poslovanja jednako utječe na turističku agenciju u nastanku – Marzito i američki IT startup – Paldesk koji se bavi razvojem Live Chat kontakt centra i helpdesk rješenja za mala i srednja poduzeća.
Predavači će biti stručnjaci iz Slovenije:

Tadej Muršič (Alledio) – Digital Trends
Sandra Kecman (Bisnode & GEA College) – Data dancing, Data-driven marketing

te stručnjaci iz vodećih hrvatskih digitalnih agencija:

Dario Horvat (Arbona Ltd) – How to define metrics and measure the succes of a new website
Bruno Filipović (Svinaweb) – How to make a profitable Google AdWords campaign?
Dario Supan (Point Visible) – How To Build Links And Brand Awareness Through Blogger Outreach In 2018
Mili Ibrulj (Megi) – How to Understand Digital Analytics – No Google Analytics!
Davor Prpić (Inteligentna kuća) – CRM Process Automation
Iva Obrovac (404 agency) – How to plan cross-channel digital advertising campaigns

Konferencija je besplatna za sve zainteresirane posjetitelje, a više informacija možete pronaći ovdje.

B2B razgovori na LEAP SUMMIT
2018-03-16 13:13
Hrvatska agencija za malo gospodarstvo, inovacije i investicije (HAMAG-BICRO) u suradnji s Hrvatskim uredom za kreativnost i inovacije Europskom poduzetničkom mrežom (EEN) te Europskom komisijom Vas poziva na
B2B razgovore 16. ožujka 2018. godine
koji će se održati u sklopu međunarodne konferencije “LEAP Summit” u Zagrebu.
Ovaj B2B događaj okupit će tvrtke iz sektora kreativne industrije i ICT-a, a otvoren je za sve koji žele stvoriti nove suradnje sa stranim partnerima i pronaći nova tržišta. Uz mogućnost dogovaranja sastanaka sa drugim tvrtkama (matchmaking of companies), sudionici će moći dogovoriti sastanke i sa pojedincima, studentima i stručnjacima različitih područja u ICT-u i kreativnoj industriji kako bi pronašli vještine i osobe koje im nedostaju u timu i u projektima na kojima rade (matchmaking of skills).
LEAP Summit je trodnevna konferencija (15. do 17. ožujka 2018.) koja okuplja više od dvije tisuće ljudi iz 35 zemalja. Uz više od 60 vodećih govornika iz različitih polja, cilj Summita je razvoj vještina budućnosti te edukacija o informacijskim tehnologijama, poduzetništvu i modernim trendovima. Svake godine na LEAP Summitu uključeno je više od 60 vodećih govornika iz različitih područja, paralelne pozornice i programi, različite radionice te natjecanja za sudionike.
Sudjelovanje na B2B razgovorima i LEAP Summitu je besplatno.
Za više informacija, molimo posjetite:
Web stranicu
Facebook profil
Facebook stranicu događanja
LEAP 2017 video
* Za prijavu na B2B razgovore potrebno je ispuniti Google obrazac nakon čega ćete primiti mail s daljnjim uputama za završetak prijave.

TAVOLA 2018 - poslovni susreti
2018-03-12 15:28 - 2018-03-13 15:28
TOUR D’EUROPE – FOOD BUSINESS MEETINGS 2018

POSLOVNI SUSRETI PROIZVOĐAČA I KUPACA PREHRAMBENIH PROIZVODA I PIĆA U SKLOPU SAJMA PREHRAMBENIH PROIZVODA TAVOLA

12. -13. ožujka 2018. Kortrijk, Belgija

U okviru sajma delikatesnih prehrambenih proizvoda TAVOLA (11.-13.3. 2018. Kortrijk, Belgija), Europska poduzetnička mreža organizira poslovne sastanke proizvođača i kupaca prehrambenih proizvoda pod nazivom Tour d’Europe Food Business Meetings 2018 koji se održavaju 12. i 13. ožujka. Sajam TAVOLA u Belgiji je ključno mjesto za susret potencijalnih poslovnih partnera u području delikatesnih prehrambenih proizvoda.
Na sljedećoj poveznici dostupno je više informacija o samom događanju i o prijavljenim tvrtkama. Trenutno je prijavljeno 14 belgijskih kupaca prehrambenih proizvoda za koje možete iskazati interes za sastanak, ali samo ukoliko vaš proizvod odgovara njihovom interesu za suradnju.
Svi zainteresirani hrvatski proizvođači prehrambenih proizvoda čiji proizvodni program odgovara interesu do sada prijavljenih kupaca, mogu se registrirati na sljedećoj poveznici te izraditi profil svoje tvrtke koji uključuje i slike proizvoda. Organizatori u Europskoj poduzetničkoj mreži Belgije odobravaju registraciju ukoliko tvrtka proizvodi proizvod za koji su kupci iskazali interes. Proizvođači prehrambenih proizvoda u aplikaciji za sastanke mogu označiti kupce s kojima se žele susresti, ali ne mogu im slati zahtjev za sastanak. Kupci će na temelju profila proizvođača izabrati one koji su im zanimljivi i s kojima se žele susresti.
Registrirati se također mogu i svi zainteresirani kupci prehrambenih proizvoda iz Hrvatske koji, nakon registracije i izrade profila, mogu direktno slati zahtjeve za sastanke registriranim proizvođačima prehrambenih proizvoda.
Sudjelovanje na događanju je besplatno međutim samo će proizvođači prehrambenih proizvoda koji će imati dogovorene sastanke s kupcima moći sudjelovati te ostvariti i besplatnu ulaznicu na sajam TAVOLA. Napominjemo da organizator u slučaju kasnog otkazivanja (3 dana prije događanja) ili nedolaska na događanje naplaćuje 100 EUR.
Više informacija vezano uz navedeno događanje dostupno je na sljedećem linku: https://www.b2match.eu/tourdeu…
Poveznica na sajam TAVOLA: http://www.tavola-xpo.be/en/ho…
Profili prijavljenih kupaca: https://www.b2match.eu/tourdeu…

Kontakt osoba:
Hrvatska gospodarska komoraSektor za međunarodne poslove i EU Europska poduzetnička mreža Hrvatske
Andrea Petrić, viša stručna suradnica Tel: 01 4561 784 E-mail: apetric@hgk.hr

ECOBUILD 2018
2018-03-07 09:01
Vaša prilika da unaprijed dogovorite sastanke s poslovnim, tehnološkim i istraživačkim partnerima u građevinskoj industriji.
Ecobuild je događaj u kalendaru građevinske industrije za tvrtke naprednih razmišljanja i stručnjake. Ecoubild 2018 bit će novi format, potpuno različit od običnih sajmova. Događaj će okupiti najinovativnije marke, govornike i iskustva; neusporedivu priliku za umrežavanje i izgradnju odnosa.

POSLOVNI RAZGOVORI
07. ožujka 2018.
London, Izložbeni i konferencijski centar ExCeL

Tvrtke mogu vidjeti druge sudionike i registrirati se preko poveznice: https://ecobuild2018.b2match.io/

EEN London organizira besplatne poslovne razgovore koji pružaju savršenu platformu za potencijalne poslovne partnere – kako posjetitelje tako i izlagače – kako bi se okupili iz cijelog svijeta i kako bi iskoristili mogućnosti gradnje u Velikoj Britaniji, putem unaprijed dogovorenih 30-minutnih sastanaka jedan-na-jedan.
Očekuju se proizvođači, izvođači radova, arhitekti i trgovci s međunarodnih tržišta gradnje.
Tematski fokus:
• Održivi dizajn
• Progresivne i tehnologije učinkovitosti (niske energije, pasivne, inteligentne, ekološke)
• Novi građevinski materijal i tehnologije
• Sustavi i oprema koja koristi energiju iz alternativnih izvora
• Oprema za grijanje
• Upravljačka i mjerna oprema

Kontakt u Hrvatskoj:
HGK – Europska poduzetnička mreža
Vesna Torbarina, vtorbarina@hgk.hr

Mobile World Congress 2018
2018-02-26 10:37
MOBILE WORLD CONGRESS 2018
Barcelona, 26-28. veljače 2018.
POSLOVNI RAZGOVORI
Ako ste start-up, tvrtka, investitor, korporacija, istraživački centar, klaster ili možda poslovni agent s interesom za mobilni sektor i tražite međunarodne poslovne partnere, ovo događanje je za vas.

Kotizacija: 310€
Registracija je otvorena do 12. veljače, a registrirati se možete, kao i vidjeti ostale sudionike putem poveznice: https://mwc2018.b2match.io

EEN u Barceloni organizira poslovne razgovore tvrtki s tematskim fokusom:
elektronika, IT i telekom, komunikacije, industrijska proizvodnja, materijal i prijevoz, ostale industrijske tehnologije.
U zadnjih 11 godina, na MWC poslovnim razgovorima, sudjelovalo je preko 5.000 organizacija iz 43 zemlje i ostvarilo više od 12.000 sastanaka.
Kontakt osoba u Hrvatskoj:
HGK- Europska poduzetnička mreža
Vesna Torbarina, vtorbarina@hgk.hr

Info dan – Obzor 2020: mala i srednje velika poduzeća
2018-02-23 13:59
Hrvatska agencija za malo gospodarstvo, inovacije i investicije (HAMAG- BICRO), Ministarstvo gospodarstva, poduzetništva i obrta te Ministarstvo znanosti i obrazovanja, uz podršku Europske poduzetničke mreže, pozivaju Vas na
Informativni dan za mala i srednje velika poduzeća
koji će se održati
u petak, 23. veljače 2018.,
s početkom u 10 sati,
u Ministarstvu znanosti i obrazovanja,
Donje Svetice 38, Zagreb.
U prvom dijelu Informativnog dana predstavnik Europske komisije, g. Samuel Maenhout, predstavit će novi Radni program za razdoblje 2018.-2020. nakon čega će sudionici imati jedinstvenu priliku čuti savjete evaluatora i primjere uspješno provedenih projekata. Dnevni red možete pronaći ovdje
Praćenje Informativnog dana također će biti moguće online, putem mrežnih stranica Ministarstva znanosti i obrazovanja.
Molimo da svoje sudjelovanje obavezno prijavite najkasnije do utorka, 20. veljače popunjavanjem obrasca.
Za više informacija kontaktirajte nas na renato.vrebac@hamagbicro.hr

DIGITALNE TEHNOLOGIJE – transformiranje načina na koji se zdravstvene usluge pružaju građanima
2018-02-13 13:21
Britansko poslovno udruženje Business West, u okviru Europske poduzetničke mreže
13. veljače 2018. u Bristolu, UK
organizira događanje „Digital technologies – transforming how healthcare is delivered to citizens“.
Napredak u umjetnoj inteligenciji, virtualnoj stvarnosti, senzori i ostale inovativne tehnologije redefiniraju način na koji se zdravstvene usluge pružaju građanima. Ovaj događaj ima za cilj okupiti na jednom mjestu zdravstvene, digitalne i kreativne tvrtke kako bi se zajednički usmjerili na mogućnosti i prednosti koje nude digitalna rješenja kako bi se postigao učinkovitiji sustav zdravstvene skrbi. Sudionici će na događanju imati priliku čuti kako se digitalna tehnologija koristi globalno s ciljem poboljšanja općeg zdravstvenog stanja korisnika te prevencije, dijagnosticiranja i liječenja bolesti.
Osim brojnih predavanja koja će biti usmjerena na najnovije tehnologije i inovacije u području zdravstvene zaštite, događanje omogućuje i organizaciju poslovnih sastanaka s govornicima i ostalim sudionicima. Više informacija dostupno je na sljedećem linku: https://digital-tech-transforming-healthcare.b2match.io/

EUROSTARS – susret hrvatskih i švicarskih biotehnoloških tvrtki u Zurichu
2018-02-12 15:42 - 2018-02-16 15:42
Susret je organiziran kao dvodnevno događanje koje tvrtkama pruža priliku za informiranje o najnovijim trendovima u području biotehnologije, razmjenu iskustava, proširenje kontakata te pronalazak novih poslovnih partnera za prijavu inovativnog projekta unutar programa Eurostars putem kojeg hrvatske tvrtke mogu ostvariti bespovratnu potporu od 1,5 milijuna kuna po projektu.
Potencijalni švicarski partneri su: F. Hoffmann – La Roche Ltd – Roche Diagnostics, Johnson & Johnson Innovation, Microsynth AG, Debiopharm Diagnostics, Stratpharma AG, Switzerland Global Enterprise, Endeavour Vision SA i mnogi drugi.
Prvi dan je predviđeno povezivanje s predstavnicima švicarskih tvrtki („networking“). Drugog dana su predviđene prezentacije tvrtki, proizvoda i njihovih inovativnih projektnih ideja nakon čega će se održati unaprijed dogovoreni bilateralni sastanci („B2B“) između hrvatskih i švicarskih predstavnika.
HAMAG-BICRO će financirati troškove putovanja (avion), dok će troškove smještaja snositi same tvrtke (1 noćenje). Broj predstavnika po tvrtki kojima će HAMAG-BICRO snositi troškove putovanja bit će naknadno utvrđen, ovisno o konačnom broju prijavljenih tvrtki.
Detaljan program studijskog putovanja je u izradi, no ovim putem tražimo vaš iskaz interesa te vas molimo da se prijavite preko poveznice najkasnije do 15. siječnja 2018. godine.
Za sva pitanja stojimo na raspolaganju: eurostars@hamagbicro.hr.

POSLOVNI SUSRETI EU-SERBIA 2018
2018-01-31 10:38
Gospodarska komora Srbije, kao partner u Europskoj poduzetničkoj mreži s Delegacijom EU u Srbiji organiziraju konferenciju pod nazivom EU-SERBIA 2018
U sklopu događanja održat će se poslovni susreti, a HGK – Europska poduzetnička mreža jedan je od suorganizatora.

Kada? 31. siječnja 2018.
Gdje? hotel “Metropol palace”,Bulevar kralja Aleksandra 69, Beograd, Srbija
Koji je cilj? poticanje suradnje i proširenja poslovanja uz mogućnost susreta međunarodnih partnera iz više zemalja
Koji sektori sudjeluju? Agro-Food, Digital, Industry 4.0 and Business Services.
Rok za prijavu: 26. siječnja 2018. putem poveznice http://eu-serbia.talkb2b.net/ i odaberite svoje sugovornike/poslovne partnere za razgovore!
Tvrtka mora izraditi svoj online profil, opisujući svoju djelatnost, oblik suradnje koji traži ili nudi te potencijalnog poslovnog partnera. Što detaljnije izradite svoj profil, imate više mogućnosti da će ostale prijavljene tvrtke tražiti sastanak s Vama. Registracijski obrazac objavljuje se u on-line katalogu tako da sudionici mogu odabrati potencijalnog partnera za pregovaranje, te 2-3 dana prije početka događanja svaka tvrtka dobiva svoj individualni raspored poslovnih razgovora
Koja je prednost poslovnih razgovora?

Konkretne poslovne ponude
Pronalazak međunarodnog partnera za nove projekte
Personalizirani raspored poslovnih sastanaka
Kontakti s odabranim poslovnim partnerima na osnovi objavljenih profila i traženih sastanaka

Kontakt osoba u HGK:
Vesna TorbarinaTel: 01/ 456 1671E-mail: vtorbarina@hgk.hr

Poslovni susreti Lifestyle Industry Business Meetings
2018-01-26 13:10 - 2018-01-27 13:10
Povodom sajma HOMI, ključnog sajma usmjerenog na životne stilove, multi-kulturalne teme i dobrobit ljudi i njihovog okruženja, Europska poduzetnička mreža organizira Lifestyle Industry Business Meetings na marginama sajma, nudeći proizvođačima, distributerima, dizajnerima, trgovcima priliku da pronađu nove potencijalne komercijalne i tehnološke partnere. Poslovni susreti će se održati od 26. – 27. siječnja 2018. u Fiera Milano Rho, Milano, Italija.
Poslovni sastanci omogućuju sudionicima planiranje rasporeda odabranih poslovnih sastanaka s ciljem:
predstavljanja kreativnih ideja, inovativnih materijala, novih proizvodapronalaska novih primjena vlastitih proizvoda i kompetencijaotkrivanja novih izvora inspiracije i najnovijih trendovadobivanja informacija o novim konceptima za životni stil i doživljavanje doma – unutarnjeg i vanjskogstjecanja novih mogućnosti na tržištu.
Događaj je usmjeren na deset izložbenih prostora („satelita“), povezanih s domom i ljudima te novim stilom života:
– Životne navike: kuhinja i blagovaonica, namještaj, rasvjeta– Wellness & Ljepota: kupaonica, wellness, opuštanje– Mirisi & osobna njega: mirisi za kuću i osobnu njegu– Moda & nakit: modni dodatci, nakit, pakiranja– Pokloni & događanja: pokloni, događanja, licenciranje– Vrt & okućnica: namještaj za postavljanje na otvorenom, vrtlarstvo– Kid Style: namještaj i dodatci, moda za djecu ispod 14 godina– Kućni tekstil: tekstilni proizvodi za kuću i dom– Hobi & rad: hobiji, putovanja, glazba i posao– „Concept Lab“: tvrtke za dizajn, urednici
Prijave su moguće do 16. siječnja 2018. putem sljedeće poveznice https://www.b2match.eu/homi201…
Sudjelovanje na poslovnim susretima je besplatno, tvrtke same snose trošak smještaja i puta.
Kontakt osoba u HGK:
Vesna TorbarinaEuropska poduzetnička mrežavtorbarina@hgk.hr

Poslovni susreti VIBE - Vegepolys
2018-01-16 12:05
Europska poduzetnička mreža, VEGEPOLYS, vodeći europski klaster za biljke i SIVAL, ključna europska profesionalna izložba u sektoru proizvodnje biljaka, pozivaju vas na šeste međunarodne poslovne susrete VIBE, koji će se održati 16. siječnja 2018. u Angersu, Francuska.
VIBE – Vegepolys International Business Event – je osmišljen za tvrtke iz biljne industrije, koje traže poslovne partnere ili nude suradnju u vidu komercijalne, znanstvene i tehnološke suradnje.
Fokus poslovnih susreta je na tvrtkama iz sljedećih sektora:
– hortikultura– uzgoj voća i povrća– sjemenke– poljoprivredne potrepštine– Poljoprivredni strojevi,– biološka kontrola itd.
Iskoristite priliku za poslovne susrete s potencijalnim novim klijentima i partnerima među više od 620 izlagača, 23 000 posjetitelja a prijaviti se možete do 10. siječnja putem sljedeće poveznice https://www.b2match.eu/vibe201… Sudjelovanje na poslovnim susretima je besplatno – nema kotizacije, a tvrtke same snose trošak puta i smještaja.
Kontakt osoba u HGK:
Vesna TorbarinaEuropska poduzetnička mrežavtorbarina@hgk.hr

Poslovni susreti "Meet & Match" u sklopu sajma AgriFood Tech
2017-12-13 14:42 - 2017-12-14 14:42
Europska poduzetnička mreža Nizozemske organizira poslovne susrete tijekom „AgriFoodTech“ sajma i kongresa, koji će se održati 13. i 14. prosinca 2017. u gradu ‘s Hertogenbosch, u Nizozemskoj.
Tijekom ovog događanja, susrest će se tvrtke i R&D instituti i organizacije, koje se bave „high tech“ sistemima i materijalima te poljoprivredno prehrambenom djelatnošću i hortikulturom.
Događanje je namijenjeno tvrtkama iz sljedećih sektora:
Strojogradnja i automatizacija IT Pametna i vertikalna poljoprivreda Ispitivanje i kvaliteta Ambalaža Dizajn hrane Društveni izazovi poput odbacivanja hrane Zdrava prehrana
Zašto sudjelovati?
– pronađite međunarodne poslovne partnere – predstavite i razvijte nove projektne ideje na međunarodnoj razini– uspostavite prekogranične kontakte
Prijave su moguće do 12.prosinca putem sljedeće poveznice https://agrifoodtech2017.b2mat…
Kontakt osoba u HGK:
Igor BobekEuropska poduzetnička mrežaTel: 01/ 456 1798ibobek@hgk.hr

Paris Region Business Meeting
2017-12-13 12:19
Trgovačko-industrijska komora Pariza kroz projekt Europska poduzetnička mreža 13. prosinca 2017. godine organizira događanje Paris Region Business Meeting. Cilj događanja je omogućiti direktni susret i poslovne sastanke malih i srednjih europskih tvrtki s velikim francuskim naručiteljima u području javne nabave.

Događanje je namijenjeno malim i srednjim tvrtkama koje mogu ponuditi inovativne i digitalne proizvode ili rješenja, posebno u sljedećim područjima: organizacija poslovanja, upravljanje ljudskim resursima, marketing, prodaja, nabava, administracija, logistika, upravljanje zgradama.
Očekuje se sudjelovanje sljedećih francuskih tvrtki:
– Aerodrom Pariz– AP-HP (Pariški regionalni bolnički centar)– Eau de Paris (tvrtka koje se bavi distribucijom vode u Parizu)– EDF (najveći francuski proizvođač i distributer električne energije)– Banque de France ( francuska središnja banka)– Haut-de-Seine department – EPA Marne La Vallée (tvrtka se bavi upravljanjem urbanim javnim objektima)– Groupe La Poste (najznačajnija tvrtka u području distribucije pošiljki, tiskovina i bankarske usluge) – Paris City hall (gradska uprava Pariza)– IBM– Aubervilliers City Hall (gradska uprava Aubervilliers)– Météo France (francuska tvrtka za meteorologiju i klimatologiju) – Defense Ministry (francusko Ministarstvo obrane)– Education Ministry (francusko Ministarstvo obrazovanja)– RATP (operater javnog prijevoza u Parizu)– Région Ile de France (uprava francuske regije Ille-de France)– RESAH (centralna nabavna tvrtka za opremu bolnica)– SNCF (francuska nacionalna željeznička tvrtka)
Više informacija o događanju dostupno je na sljedećoj poveznici https://prbm2017.converve.com/…
Kotizacija za sudjelovanje za hrvatske tvrtke je 150 EUR.
U slučaju Vašeg interesa za sudjelovanjem možete se registrirati na sljedećoj poveznici.
Kontakt osoba u HGK:
Andrea PetrićEuropska poduzetnička mrežaTel: 01 456 1784apetric@hgk.hr
